b'\n_START_ARTICLE_\nLee Holmes\n_START_SECTION_\nKlubblag\n_START_PARAGRAPH_\nHolmes ble Derbys yngste ligaspiller gjennom tidene da han, 15 \xc3\xa5r og 268 dager gammel, debuterte for klubben i en kamp mot Grimsby Town den 26. desember 2002. Lee Holmes kom inn som innbytter i en kamp som Grimsby vant 3-1. Ikke lenge etterp\xc3\xa5 skrev han FA-Cup historie da han ble den yngste spilleren som har spilt i de ordin\xc3\xa6re rundene av turneringen. I 3. runde kampen mot Brentford den 4. januar 2003 gjorde han et innhopp 15 \xc3\xa5r og 277 dager gammel. Totalt spilte han 2 ligakamper og 1 cupkamp for Derby i 2002/03-sesongen. _NEWLINE_I den p\xc3\xa5f\xc3\xb8lgende sesongen ble Lee Holmes ogs\xc3\xa5 den yngste som noengang har scoret for Derby County i ligasammenheng. Dette skjedde mot Coventry 25. oktober 2003 da han var 16 \xc3\xa5r og 206 dager. Da denne sesongen var over hadde Holmes f\xc3\xa5tt bokf\xc3\xb8rt 2 m\xc3\xa5l p\xc3\xa5 23 ligakamper. I f\xc3\xb8rste del av 2004/05-sesongen fikk han med seg 2 ligakamper og 1 cupkamp for klubben fra Derbyshire f\xc3\xb8r han den 22. desember 2004 ble utl\xc3\xa5nt til Swindon Town. Hans f\xc3\xb8rste kamp for denne klubben var mot Peterborough United den 26. dember 2004 i en kamp som Swindon vant 2-0, og hans f\xc3\xb8rste scoring for Swindon kom i en kamp mot Doncaster Rovers den 26. februar 2005. Han returnerte tilbake til Derby i mars 2005 etter \xc3\xa5 ha scoret ett ligam\xc3\xa5l p\xc3\xa5 15 kamper for the Robins. I siste del av 2004/05-sesongen spilte han en ligakamp for the Rams._NEWLINE_I 2005/06-sesongen ble det 18 ligakamper p\xc3\xa5 Holmes, og midt i denne sesongen forlenget han kontrakten med Derby. Det skjedde 19. januar 2006 da han skrev under p\xc3\xa5 en 2-\xc3\xa5rskontrakt som startet fra sommeren 2006. I august 2006 ble han l\xc3\xa5nt ut til Bradford City, og hans f\xc3\xb8rste kamp for Bradford var 5. august 2006 i en ligakamp mot Nottingham Forest. Etter \xc3\xa5 ha spilt 16 ligakamper og 3 cupkamper for Bradford vendte han tilbake til Derby i desember 2006 p\xc3\xa5 grunn av en skade. I 2006/07-sesongen spilte ikke Holmes noen obligatoriske kamper for Derby County, og heller ikke i f\xc3\xb8rste del av 2007/08-sesongen ble det noen kamper for Derby p\xc3\xa5 Holmes. For \xc3\xa5 f\xc3\xa5 mer spilletid ble han utl\xc3\xa5nt til Football League One klubben Walsall den 11. januar 2008. Han debuterte for the Sadlers den 12. januar 2008 da de spilte 2-2 i en ligakamp mot Swindon Town.\n_START_SECTION_\nLandslag\n_START_PARAGRAPH_\nHolmes var sentral i England sin U-19 tropp som spilte EM i Nord-Irland sommeren 2005. Han spilte alle England sine kamper, og scoret England sitt m\xc3\xa5l i finalen mot Frankrike i en kamp England tapte 3-1.'